b"\n_START_ARTICLE_\nMangosta de cua anellada\n_START_SECTION_\nDescripci\xc3\xb3\n_START_PARAGRAPH_\nLa mangosta de cua anellada \xc3\xa9s una esp\xc3\xa8cie relativament petita, encara que la m\xc3\xa9s gran de la subfam\xc3\xadlia dels galidins. La longitud del cos varia entre 32 i 38 cent\xc3\xadmetres, i un pes que va de 700 a 900 grams. El seu cos \xc3\xa9s llarg i prim, i el cap arrodonit, amb un musell puntegut i les orelles son petits i rodones. Les seves potes s\xc3\xb3n curtes, i els seus peus estan dotats d'urpes curtes i p\xc3\xa8ls a la planta. El seu pelatge \xc3\xa9s d'un color marr\xc3\xb3 vermell\xc3\xb3s al cap i al cos, i negre a les potes. Com el seu nom indica, la seva curta llarga i espessa, t\xc3\xa9 anells de color negre que li donen un aspecte semblant al de la cua d'un mapatxe.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nLa mangosta de cua anellada \xc3\xa9s nativa de l'illa de Madagascar, on viu als boscos humits del nord, a l'est i l'oest. Aquesta esp\xc3\xa8cie ocupa una \xc3\xa0rea aproximada de 650.878 ha. El tipus de bosc on viu, va del subtropical al tropical sec.\n_START_SECTION_\nComportament\n_START_PARAGRAPH_\nLa informaci\xc3\xb3 que existeix sobre el comportament social d'aquesta esp\xc3\xa8cie \xc3\xa9s una mica contradict\xc3\xb2ria. Alguns informes diuen que s\xc3\xb3n animals gregaris que viuen en grups de fins a 5 individus. Altres indiquen que no s\xc3\xb3n animals massa sociables, i que viuen en parelles o en solitari. Els grups dels que s'ha informat estan centrats al voltant d'una parella de mascle i femella, els quals podrien representar una unitat familiar._NEWLINE_La mangosta de cua anellada \xc3\xa9s un animal \xc3\xa0gil, capa\xc3\xa7 de pujar f\xc3\xa0cilment als arbres. Malgrat ser un animal terrestre, \xc3\xa9s m\xc3\xa9s arbor\xc3\xadcola que altres viv\xc3\xa8rrids. S\xc3\xb3n di\xc3\xbcrns i s'ha observat que molt juganers. Durant la nit, nien en caus que excaven o en forats als arbres._NEWLINE_Comunicaci\xc3\xb3 a trav\xc3\xa9s de marcat amb olors \xc3\xa9s important per les mangostes de cua anellada. Nom\xc3\xa9s els mascles tenen sacs anals, les secrecions del qual freguen sobre troncs d'arbres, branques i roques._NEWLINE_Com que aquests animals s\xc3\xb3n di\xc3\xbcrns, probablement tenen algunes comunicacions visuals, a trav\xc3\xa9s de postures del cos, amb els seus cong\xc3\xa8neres. La comunicaci\xc3\xb3 t\xc3\xa0ctil \xc3\xa9s sempre important en els mam\xc3\xadfers, especialment entre parelles, pares i fills, i els seus rivals pel territori o companys d'aparellament. Encara que no s'ha informat de vocalitzacions, \xc3\xa9s probable que aquests animals tamb\xc3\xa9 utilitzen alguns sons per comunicar-se entre ells._NEWLINE_Hi ha registres que informen d'individus de fins a 13 anys en captivitat, per\xc3\xb2 la seva esperan\xc3\xa7a de vida a la natura \xc3\xa9s probablement la meitat.\n_START_SECTION_\nDieta\n_START_PARAGRAPH_\nTot i que la seva dieta \xc3\xa9s principalment carn\xc3\xadvora, tamb\xc3\xa9 s'alimenten d'insectes i fruit. La seva alimentaci\xc3\xb3 est\xc3\xa0 formada per petits mam\xc3\xadfers, invertebrats, r\xc3\xa8ptils, peixos, ocells, ous i fruits.\n_START_SECTION_\nReproducci\xc3\xb3\n_START_PARAGRAPH_\nEl sistema d'aparellament d'aquesta esp\xc3\xa8cie no ha estat documentat. No obstant aix\xc3\xb2, aquests animals es troben sovint sols o en parelles, i no s\xc3\xb3n tan socials com molts altres viv\xc3\xa8rrids. Aix\xc3\xb2 implica que poden ser mon\xc3\xb2gams, encara que no hi ha dades que ho confirmin._NEWLINE_La mangosta de cua anellada s'aparella entre abril i novembre, i despr\xc3\xa9s d'un per\xc3\xadode de gestaci\xc3\xb3 d'entre 72 i 91 dies, les femelles donen a llum a una sola cria. Els naixements tenen lloc entre juliol i febrer. Els joves arriben a la mida d'adult al voltant del primer any d'edat, i assoleixen la maduresa sexual al segon any._NEWLINE_No hi ha informaci\xc3\xb3 disponible que detalli la cura parental de les cries en aquesta esp\xc3\xa8cie. No obstant aix\xc3\xb2, \xc3\xa9s probable que, com \xc3\xa9s el cas de la majoria dels carn\xc3\xadvors, els joves siguin altricials, i no obrin els ulls fins que tinguin unes poques setmanes d'edat. La mare probablement d\xc3\xb3na a llum les seves cries en un cau o cova, on la cria queda protegida fins que sigui capa\xc3\xa7 de moure's b\xc3\xa9 per si mateixa en el seu entorn. Com que aquesta \xc3\xa9s una esp\xc3\xa8cie de mam\xc3\xadfer, sabem que la femella proporciona llet a les seves cries. Es desconeixen la durada de la lact\xc3\xa0ncia, la durada de l'associaci\xc3\xb3 entre les joves i els pares despr\xc3\xa9s del naixement, i si el pare participa en la cura parental.\n_START_SECTION_\nEstat de conservaci\xc3\xb3\n_START_PARAGRAPH_\nLes mangostes de cua anellada estan catalogades com vulnerables dins la Llista Vermella de la UICN. Es creu que la poblaci\xc3\xb3 ha disminu\xc3\xaft en un 20% durant els \xc3\xbaltims deu anys a causa de la reducci\xc3\xb3 i degradaci\xc3\xb3 del seu h\xc3\xa0bitat. Aquest problema de la p\xc3\xa8rdua d'h\xc3\xa0bitat es veu agreujada per la compet\xc3\xa8ncia amb la civeta petita de l'\xc3\x8dndia, aix\xc3\xad com amb els gossos i gats dom\xc3\xa8stics."